
Küszöbdinamika egy időkésleltetéses sejtbiológiai logisztikus egyenletben

Kulcsszavak: késleltetett differenciálegyenlet, küszöbparaméter, sejtbiológiai modell
A dolgozatban kiterjesztjük Baker és Röst késleltetett logisztikus sejtpopulációs modelljét. Az általánosított egyenlet diszkrét és integrálos taggal kifejezett eloszlott késleltetéseket is tartalmaz, amiben paraméterként megjelennek az osztódó és a mobilis sejtek halálozási rátái.
Először megmutatjuk a modell jól-definiáltságát, a biológiailag releváns megoldások nemnegativitását és korlátosságát.
Meghatározunk egy explicit küszöbparamétert, amely eldönti a $0$ egyensúly stabilitását és egy pozitív egyensúly létezését. Amikor a $0$ egyensúly stabil, akkor pozitív egyensúly nem létezik, és a sejtpopuláció kihal. Amikor a $0$ instabil, akkor mindig létezik pontosan egy pozitív egyensúlyi helyzet, ami stabil. Ez esetben a sejtpopuláció egyenletes erős perzisztenciáját igazoljuk.
Az eredményeink megmutatják, hogy az osztódó és a mobilis sejtek halálozási rátái, valamint az osztódási folyamat időtartamát kifejező késleltetlés hogyan befolyásolják a rendszer globális dinamikáját.



